pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เร่งเตรียมความพร้อมพื้นที่และระบบบริหารจัดการการกักควบคุมโรค รองรับคนไทยกลับจากต่างประเทศ [กระทรวงกลาโหม]
วันจันทร์ที่ 13 เมษายน 2563
เร่งเตรียมความพร้อมพื้นที่และระบบบริหารจัดการการกักควบคุมโรค รองรับคนไทยกลับจากต่างประเทศ [กระทรวงกลาโหม]
พล.อ.ชัยชาญ ช้างมงคล รมช.กห. และ ปล.กห. ได้เชิญหน่วยงานที่เกี่ยวข้องและเหล่าทัพ ร่วมประชุมหารือรองรับการดูแลคนไทยจากต่างประเทศ ที่ทยอยเดินทางกลับอย่างต่อเนื่อง เพื่อเข้ามาตรการและระบบกักตัวควบคุมโรคของรัฐ ( State Quarantine ) ที่กําหนด
โดยสรุป สถานการณ์ของการกักตัวควบคุมโรคปัจจุบัน มีผู้เข้ารับการควบคุมโรค จํานวน 768ราย ในพื้นที่พักรับรองสัตหีบของ ทร. โรงเรียนการบินกําแพงแสน ของ ทอ. และโรงแรมอีก 4 แห่งใน กทม. คือ The Patra , Elegant Airport , Ambassdor พร้อมทั้งหารือสรุปการบูรณาการความร่วมมือกันระหว่าง กห. สธ. กทม. สถาบันการศึกษา รวมทั้งหน่วยงานที่เกี่ยวข้องและภาคเอกชน เพื่อเตรียมการระบบบริหารจัดการการกักตัวควบคุมโรครองรับคนไทยจากต่างประเทศที่กําลังทยอยเดินทางกลับมาจํานวนมาก ทั้งด้านงานอํานวยการ ด้านการรักษาความปลอดภัย ด้านการควบคุมและป้องกันโรค ด้านการรักษาพยาบาล และด้านการจัดการสิ่งแวดล้อมและสุขอนามัยในบริเวณสถานที่ควบคุม
โดยกําหนดร่วมกันเร่งจัดหาและเตรียมโรงแรมของภาคเอกชนหลายแห่ง ทั้งใน กทม.และภูมิภาค ที่ประสงค์และมีความพร้อมด้านสาธารณสุข จํานวนอย่างต่ํากว่า 3,500 ห้อง รองรับการหมุนเวียนเข้าพักกักควบคุมโรคของคนไทยจากต่างประเทศจากทุกเที่ยวบิน ทั้งนี้ สธ.ได้จัดเตรียมโรงพยาบาล เพื่อจับคู่กับโรงแรมแต่ละแห่งรองรับกรณีมีผู้ป่วยเจ็บเกิดขึ้น พร้อมกันนี้ หน่วยงานของแต่ละเหล่าทัพ และตํารวจ ร่วมสนับสนุนจัดเจ้าหน้าที่และบุคลากรทางการแพทย์ ร่วมกับ สธ.ดูแลรักษาพยาบาล รวมทั้งจัดเจ้าหน้าที่ดูแลอํานวยความสะดวกและรักษาความปลอดภัยในพื้นที่ควบคุมของแต่ละโรงแรม ตลอด 24 ชม.ต่อเนื่องกันไปจนถึงการอํานวยความสะดวกส่งตัวกลับบ้าน
ทั้งนี้ ขอให้ร่วมกันทําความเข้าใจกับคนไทยที่เดินทางกลับ ได้ร่วมรับผิดชอบต่อตนเองและสังคมตามมาตรการที่รัฐกําหนด และขอให้ครอบครัวของผู้ที่เข้ารับการกักตัวควบคุมโรค ไม่ต้องกังวล โดยเจ้าหน้าที่ทุกฝ่ายจะร่วมกันดูแลและทําหน้าที่ให้ดีที่สุด เพื่อความปลอดภัยของเราคนไทยทุกคน
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องร้องทุกข์จากชาวกาฬสินธุ์ กรณีถูกหลอกให้กู้เงินจากสถาบันการเงิน
วันอังคารที่ 26 ธันวาคม 2560
รองปลัดกระทรวงยุติธรรม รับเรื่องร้องทุกข์จากชาวกาฬสินธุ์ กรณีถูกหลอกให้กู้เงินจากสถาบันการเงิน
นายธวัชชัย ไทยเขียว รองปลัดกระทรวงยุติธรรม รับเรื่องร้องทุกข์จากชาวกาฬสินธุ์ กรณีถูกหลอกให้กู้เงินจากสถาบันการเงิน
ในวันอังคารที่ 26 ธันวาคม 2560 เวลา 09.00 น. ณ ศูนย์บริการร่วมกระทรวงยุติธรรม ชั้น 2 อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายธวัชชัย ไทยเขียว รองปลัดกระทรวงยุติธรรม ได้รับเรื่องร้องทุกข์ขอความเป็นธรรมจาก นายอนอง เหล่านุกูล และตัวแทนชาวบ้าน 12 คน จาก ต.ท่าคันโท อ.ท่าคันโท จ.กาฬสินธุ์ ที่ได้รับความเดือดร้อน จากสถาบันการเงินกองทุนหมู่บ้าน หมู่ที่ 9 ได้ชักชวนให้ชาวบ้านกว่า 300 คน ให้ไปกู้เงินจากธนาคารออมสิน สาขาท่าคันโท เพื่อระดมเงินทุนให้สถาบันการเงินชุมชนท่าคันโท ในวงเงินกู้คนละ 150,000 - 200,000 บาท โดยไม่ต้องมีหลักทรัพย์ค้ําประกัน ซึ่งสถาบันการเงินฯ สัญญาว่า จะรับผิดชอบหนี้ที่เกิดขึ้นพร้อมจ่ายค่าตอบแทนและเงินปันผลให้กับผู้กู้ โดยมีการจัดหาผู้ค้ําประกันมาให้โดยที่ผู้กู้ไม่รู้จักมาก่อน ต่อมาทางสถาบันการเงินฯ ไม่มีการชําระหนี้ตามสัญญา ทําให้ธนาคารดําเนินการฟ้องชาวบ้านเพื่อให้ชําระหนี้ ตามที่ได้หลงเชื่อไปทํานิติกรรมไว้กับธนาคารออมสินดังกล่าว
รองปลัดกระทรวงยุติธรรม กล่าวว่า กรณีนี้จะต้องตรวจสอบความเชื่อมโยงของคณะกรรมการกองทุนหมู่บ้านและชุมชนเมือง รวมถึงการปล่อยสินเชื่อของเจ้าหน้าที่ธนาคาร โดยทางกระทรวงยุติธรรม จะเร่งดําเนินการช่วยเหลือ ด้วยการเร่งตรวจสอบผลการดําเนินคดีของพนักงานสอบสวน ที่กลุ่มชาวบ้านได้ไปแจ้งความร้องทุกข์ไว้ โดยกองทุนยุติธรรมจะดําเนินการจัดหาทนายความในการใช้สิทธิทางศาล สําหรับชาวบ้านในกลุ่มที่ได้ถูกฟ้องและได้มีคําพิพากษาแล้ว กระทรวงยุติธรรมก็จะได้พิจารณาถึงการให้ความช่วยเหลือในการขอทุเลาหรือชะลอการบังคับคดี ซึ่งต้องหารือกับธนาคารออมสินในฐานะโจทก์และประสานในส่วนของการให้ความช่วยเหลือกับกรมบังคับคดีต่อไป แต่อย่างไรก็ตาม หากตรวจสอบแล้วมีลักษณะหรือเข้าข่ายการฉ้อโกงประชาชนจริง โดยมูลค่าความเสียหายจากกรณีดังกล่าวมีมากถึง 60 ล้านบาท ดังนั้นจะได้ประสานให้ทาง DSI รับเป็นคดีพิเศษต่อไป
รัฐบาลไทย-ข่าวทำเนียบรัฐบาล-ปลัดกระทรวงอุตสาหกรรม เปิดสัมมนาเชิงปฏิบัติการเพื่อเสริมสร้างทักษะการปฏิบัติงานด้านพัสดุและสร้างเครือข่ายการทำงานร่วมกัน
วันศุกร์ที่ 14 กุมภาพันธ์ 2563
ปลัดกระทรวงอุตสาหกรรม เปิดสัมมนาเชิงปฏิบัติการเพื่อเสริมสร้างทักษะการปฏิบัติงานด้านพัสดุและสร้างเครือข่ายการทํางานร่วมกัน
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดสัมมนาเชิงปฏิบัติการเพื่อเสริมสร้างทักษะการปฏิบัติงานด้านพัสดุและสร้างเครือข่ายการทํางานร่วมกัน ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
วันนี้ (14 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดสัมมนาเชิงปฏิบัติการเพื่อเสริมสร้างทักษะการปฏิบัติงานด้านพัสดุและสร้างเครือข่ายการทํางานร่วมกัน โดยมีนางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม กล่าวรายงาน สําหรับการสัมมนาในวันนี้ได้รับเกียรติจากกรมบัญชีกลาง มาบรรยายให้หัวข้อกฎหมายการจัดซื้อจัดจ้าง ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-​เตรียมพร้อมรับผู้ป่วย
วันอังคารที่ 23 มกราคม 2561
​เตรียมพร้อมรับผู้ป่วย
นายแพทย์เจษฎา โชคดํารงสุข ปลัดกระทรวงสาธารณสุข ตรวจเยี่ยมการจัดระบบการแพทย์ฉุกเฉินจังหวัดเชียงใหม่ เพื่อรองรับผู้ป่วยวิกฤตฉุกเฉินจากโรคฉุกเฉินทั่วไป บาดเจ็บฉุกเฉิน
ตอบสนองนโยบายเจ็บป่วยฉุกเฉินวิกฤตมีสิทธิทุกที่ โดยใช้การพัฒนาระบบการดูแลผู้ป่วยวิกฤตฉุกเฉิน ณ จุดเกิดเหตุ และห้องฉุกเฉินคุณภาพ ซึ่งประชาชนมั่นใจเรียกใช้บริการผ่านสายด่วน 1669 ที่โรงพยาบาลนครพิงค์ จ.เชียงใหม่ ************** มกราคม 2561
รัฐบาลไทย-ข่าวทำเนียบรัฐบาล-มาตรการเยียวยากลุ่มเปราะบาง
วันพุธที่ 27 พฤษภาคม 2563
มาตรการเยียวยากลุ่มเปราะบาง
กระทรวงการพัฒนาสังคมและความมั่นคงของมนุษย์ (พม.)
ข้อมูลจากสรุปข่าวการประชุมคณะรัฐมนตรี 26 พฤษภาคม 2563
กระทรวงการพัฒนาสังคมและความมั่นคงของมนุษย์ ในส่วนของมาตรการช่วยเหลือเยียวยากลุ่มเปราะบางที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 ประกอบด้วย
(1) เด็กจากครัวเรือนยากจน (0-6 ปี) 1,451,468 คน
(2) ผู้สูงอายุ 9,664,111 คน
(3) ผู้พิการ 2,027,500 คน
รวมทั้งหมด 13,143,079 คน วงเงินรวมไม่เกิน 39,429,237,000 บาท
(โดยใช้เงินกู้ตามพระราชกําหนดให้อํานาจกระทรวงการคลังกู้เงินเพื่อแก้ไขปัญหา เยียวยา และฟื้นฟูเศรษฐกิจและสังคม ที่ได้รับผลกระทบจากการระบาดของโรคติดเชื้อไวรัสโคโรนา 2019 พ.ศ. 2563 ไม่เกิน 39,429,237,000 บาท)
รัฐบาลไทย-ข่าวทำเนียบรัฐบาล-รมว.ทส. ให้สัมภาษณ์เพจไทยคู่ฟ้า เกี่ยวกับการป้องกันแก้ไขปัญหาฝุ่นละอองขนาดเล็ก PM 2.5
วันพฤหัสบดีที่ 3 ตุลาคม 2562
รมว.ทส. ให้สัมภาษณ์เพจไทยคู่ฟ้า เกี่ยวกับการป้องกันแก้ไขปัญหาฝุ่นละอองขนาดเล็ก PM 2.5
วันนี้ (3 ตุลาคม 2562) เวลา 16.00 น. ณ ห้องรับรองชั้น 20 นายวราวุธ  ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับคณะทํางานเพจไทยคู่ฟ้าพร้อมให้สัมภาษณ์ พูดคุยและตอบข้อซักถามในประเด็นเกี่ยวกับการป้องกันและแก้ไขปัญหาฝุ่นละออง
รมว.ทส. ให้สัมภาษณ์เพจไทยคู่ฟ้า เกี่ยวกับการป้องกันแก้ไขปัญหาฝุ่นละอองขนาดเล็ก PM 2.5
วันนี้ (3 ตุลาคม 2562) เวลา 16.00 น. ณ ห้องรับรองชั้น 20 นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การต้อนรับคณะทํางานเพจไทยคู่ฟ้าพร้อมให้สัมภาษณ์ พูดคุยและตอบข้อซักถามในประเด็นเกี่ยวกับการป้องกันและแก้ไขปัญหาฝุ่นละอองขนาดเล็ก PM 2.5 ในประเทศไทย
รัฐบาลไทย-ข่าวทำเนียบรัฐบาล-รมว.พม. จับมือ 9 กระทรวง เร่งฟื้นฟูเศรษฐกิจฐานราก มุ่งสร้างอาชีพใหม่ ชีวิตใหม่ หลังโควิด-19
วันจันทร์ที่ 8 มิถุนายน 2563
รมว.พม. จับมือ 9 กระทรวง เร่งฟื้นฟูเศรษฐกิจฐานราก มุ่งสร้างอาชีพใหม่ ชีวิตใหม่ หลังโควิด-19
รมว.พม. จับมือ 9 กระทรวง เร่งฟื้นฟูเศรษฐกิจฐานราก มุ่งสร้างอาชีพใหม่ ชีวิตใหม่ หลังโควิด-19
วันที่ 7 มิ.ย. 63 เวลา 10.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดการประชุมเชิงปฏิบัติการเพื่อพัฒนาและยกระดับการฝึกอาชีพ (อาชีพใหม่ ชีวิตใหม่ หลังโควิด-19) สําหรับประชาชนกลุ่มเป้าหมาย รวมทั้งคนตกงาน คนว่างงาน และนักเรียน นักศึกษาที่เรียนจบ ซึ่งได้รับผลกระทบจากโรคติดเชื้อไวรัสโคโรนา 2019 (โควิด-19) พร้อมกล่าวปาฐกถาพิเศษเรื่อง "การบูรณาการความร่วมมือระหว่างหน่วยงานเพื่อฟื้นฟูคุณภาพชีวิตและเศรษฐกิจฐานราก" อีกทั้งเป็นประธานในพิธีการลงนามบันทึกข้อตกลงความร่วมมือทางวิชาการระหว่างมหาวิทยาลัยนเรศวรและกรมกิจการสตรีและสถาบันครอบครัว (สค.) ณ ห้อง Convention ชั้น 5 โรงแรมท็อปแลนด์ แอนด์ คอนเวนชั่น เซ็นเตอร์ จังหวัดพิษณุโลก
นายจุติ กล่าวว่า จากสภาพปัญหาต่าง ๆ ที่เกิดขึ้นจากสถานการณ์การแพร่ระบาดของโรคโควิด-19 จําเป็นต้องมีมาตรการสร้างงานและจ้างงานเพื่อรองรับประชาชนกลุ่มเป้าหมายที่มีความเสี่ยงในการหางานทําไม่ได้และตกงาน โดยจําเป็นต้องมีการเตรียมความพร้อมในการปรับทักษะอาชีพ เพื่อให้สามารถตอบสนองต่อความต้องการของธุรกิจ อีกทั้งการสร้างทักษะอาชีพใหม่ เพื่อรองรับการเปลี่ยนแปลงหลังสถานการณ์การแพร่ระบาดของโรคโควิด-19 คลี่คลายขึ้น และการทํางานที่นําเทคโนโลยีที่ทันสมัยมาใช้ติดต่อสื่อสารมากขึ้น ทั้งนี้ ภาคีเครือข่ายทุกภาคส่วน ทั้งภาครัฐ เอกชน และประชาสังคม ต้องบูรณาการความร่วมมือกันในการช่วยเหลือประชาชนตามบทบาทภารกิจของแต่ละหน่วยงาน ซึ่งกระทรวง พม. เป็นหน่วยงานภาครัฐที่มุ่งให้ความช่วยเหลือดูแลประชาชนผู้ประสบปัญหาทางสังคมเพื่อพัฒนาคุณภาพชีวิตที่ดี จึงได้จัดการประชุมเชิงปฏิบัติการเพื่อพัฒนาและยกระดับการฝึกอาชีพ (อาชีพใหม่ ชีวิตใหม่ หลังโควิด-19) เพื่อบูรณาการความร่วมมือด้วยมิติการทํางานใหม่กับหน่วยงานภาครัฐ 9 กระทรวง รวมทั้งภาคเอกชน ประชาสังคม และประชาชน เพื่อสร้างทุนมนุษย์สําหรับฟื้นฟูเศรษฐกิจฐานรากของจังหวัดพิษณุโลกให้มีความเข้มแข็ง นอกจากนี้ ยังมีการลงนามในบันทึกข้อตกลงความร่วมมือระหว่างมหาวิทยาลัยนเรศวร กับกรมกิจการสตรีและสถาบันครอบครัว กระทรวง พม. เพื่อบูรณาการความร่วมมือในการส่งเสริมและพัฒนาอาชีพสตรีและครอบครัวในพื้นที่
นายจุติ กล่าวต่อไปว่า วันนี้ ตนได้มาขับเคลื่อนงานตามนโยบายรัฐบาลที่ให้แต่ละกระทรวงบูรณาการการทํางานร่วมกัน ซึ่งครั้งนี้ ได้บูรณาการร่วมกับ 9 กระทรวง เพื่อเยียวยาและฟื้นฟูอาชีพและเศรษฐกิจของประชาชน ด้วยการแนะนําวิถีชีวิตใหม่และอาชีพใหม่ให้กับประชาชนในเขต 9 จังหวัดภาคเหนือตอนล่าง ซึ่งหลังจากนี้ เราจะมีการติดตามความคืบหน้าในทุกเดือนอย่างต่อเนื่อง เพื่อแก้ปัญหาและยกระดับความเข้มข้นของการทํางาน เพราะปัญหาของประชาชนรอไม่ได้ และต่อจากนี้ จะขับเคลื่อนงานต่อในพื้นที่ภาคใต้และภาคตะวันออกเฉียงเหนือ โดยเราจะแนะนําโครงการต่างๆ ไปยังประชาชนกลุ่มเป้าหมาย รวมทั้งคนตกงาน จนถึงกลุ่มเยาวชน นักศึกษาที่จบแล้ว แต่ยังไม่มีงานทํา เพื่อให้ได้มีโอกาสเริ่มต้นชีวิตใหม่ด้วยอาชีพใหม่
รัฐบาลไทย-ข่าวทำเนียบรัฐบาล-กระทรวงยุติธรรม โดยสำนักงาน ป.ป.ส. จัดโครงการพัฒนาศักยภาพหมู่บ้านกองทุนแม่ของแผ่นดิน จังหวัดสุโขทัย
วันศุกร์ที่ 2 สิงหาคม 2562
กระทรวงยุติธรรม โดยสํานักงาน ป.ป.ส. จัดโครงการพัฒนาศักยภาพหมู่บ้านกองทุนแม่ของแผ่นดิน จังหวัดสุโขทัย
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการพัฒนาศักยภาพหมู่บ้านกองทุนแม่ของแผ่นดินในการป้องกันและแก้ไขปัญหายาเสพติดปีงบประมาณ ๒๕๖๒  จังหวัดสุโขทัย
ในวันพฤหัสบดีที่ ๑ สิงหาคม ๒๕๖๒ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิดโครงการพัฒนาศักยภาพหมู่บ้านกองทุนแม่ของแผ่นดินในการป้องกันและแก้ไขปัญหายาเสพติดปีงบประมาณ ๒๕๖๒ จังหวัดสุโขทัย โดยมีวัตถุประสงค์เพื่อส่งเสริมสนับสนุนให้มีการป้องกัน แก้ไข และเฝ้าระวังปัญหายาเสพติดในหมู่บ้าน/ชุมชนกองทุนแม่ของแผ่นดิน ด้วยการน้อมนําพระบารมีของสถาบันพระมหากษัตริย์ เพื่อเป็นศูนย์รวมใจให้เกิดพลังความรักความสามัคคีในหมู่บ้าน/ชุมชน โดยมี นายนิยม เติมศรีสุข เลขาธิการ ป.ป.ส. พร้อมด้วยผู้แทนจากหน่วยงานภาคี และคณะกรรมการกองทุนแม่ของแผ่นดินระดับจังหวัด ๙ จังหวัด แกนนําหมู่บ้านกองทุนแม่ของแผ่นดินในพื้นที่ ๒๓๑ แห่ง เข้าร่วม จํานวน ๑,๐๐๐ คน ณ โรงแรมไพลิน อ.เมืองสุโขทัย จ.สุโขทัย
จากนั้นลงพื้นที่ตรวจเยี่ยมบ้านใหม่บางกระบาน หมู่ ๗ ต.ยางซ้าย อ.เมือง จ.สุโขทัย และบ้านซ่าน หมู่ ๑ อ.ศรีสําโรง จ.สุโขทัย ซึ่งเป็นหมู่บ้านที่มีการใช้กระบวนการกองทุนแม่ของแผ่นดินในการแก้ไขปัญหายาเสพติดและประสบผลสําเร็จ และยังเป็นศูนย์การเรียนรู้ที่สามารถให้พื้นที่อื่นๆ เข้ามาศึกษาดูงาน และนําไปต่อยอดในพื้นที่ต่อไป
รัฐบาลไทย-ข่าวทำเนียบรัฐบาล-กรมบัญชีกลางย้ำ! ร้านค้าชิมช้อปใช้อย่ากังวลได้เงินชัวร์พร้อมเชียร์ปชช.เติมเงินG wallet2 เพื่อรับ Cash back หวังกระตุ้นเศรษฐกิจและท่องเที่ยว
วันจันทร์ที่ 30 กันยายน 2562
กรมบัญชีกลางย้ํา! ร้านค้าชิมช้อปใช้อย่ากังวลได้เงินชัวร์พร้อมเชียร์ปชช.เติมเงินG wallet2 เพื่อรับ Cash back หวังกระตุ้นเศรษฐกิจและท่องเที่ยว
กรมบัญชีกลางย้ําความเชื่อมั่นกับร้านค้าที่เข้าร่วมมาตรการชิมช้อปใช้ได้รับเงินที่ชําระค่าสินค้าและบริการจาก App เป๋าตังแน่นอนพร้อมกระตุ้นประชาชนให้เติมเงินในกระเป๋า G- Wallet 2 เพื่อรับเงินคืน (Cash back) 15 % เป็นการส่งเสริมสนับสนุนให้เกิดการใช้จ่าย
กรมบัญชีกลางย้ําความเชื่อมั่นกับร้านค้าที่เข้าร่วมมาตรการชิมช้อปใช้ได้รับเงินที่ชําระค่าสินค้าและบริการจาก App เป๋าตังแน่นอนพร้อมกระตุ้นประชาชนให้เติมเงินในกระเป๋า G- Wallet 2 เพื่อรับเงินคืน (Cash back) 15 % เป็นการส่งเสริมสนับสนุนให้เกิดการใช้จ่ายและท่องเที่ยวเพื่อกระตุ้นเศรษฐกิจในภาพรวมของประเทศตามนโยบายรัฐบาล
นางสาวสุทธิรัตน์รัตนโชติอธิบดีกรมบัญชีกลางเปิดเผยว่าร้านค้าที่เข้าร่วมมาตรการชิมช้อปใช้ขณะนี้มีจํานวน 76,961ร้านค้าโดยกรมบัญชีกลางและสํานักงานคลังจังหวัดทุกแห่งทั่วประเทศยังคงตั้งจุดรับสมัครต่อเนื่องไปจนถึงวันที่ 15 ต.ค. 62 ในวันและเวลาราชการซึ่งคาดว่าหลังจากปิดรับสมัครจะมีร้านค้าเข้าร่วมมาตรการไม่น้อยกว่า 80,000 ร้านค้าโดยการใช้สิทธิชิมช้อปใช้ในวงเงิน 1,000 บาท (G-Wallet 1) และการเติมเงินในกระเป๋าG-Wallet 2 ได้เริ่มใช้งานจริงตั้งแต่วันที่ 27 ก.ย.62 ผ่าน App เป๋าตังโดยร้านค้าใช้ App ถุงเงินในการรับชําระค่าสินค้าและบริการจากผู้ใช้สิทธิ
“กรมบัญชีกลางมีหน้าที่ในการจ่ายเงินค่าสินค้าและบริการให้กับร้านค้าที่เข้าร่วมมาตรการชิมช้อปใช้โดยมีรอบการจ่ายเงิน ดังนี้
(1) กระเป๋าสิทธิชิมช้อปใช้1,000 บาท(G-Wallet1) จะตัดยอดในเวลาเที่ยงคืนโดย ธ.กรุงไทยจะทําการตรวจสอบความถูกต้องและประมวลผล และกรมบัญชีกลางจะทยอยโอนเงินเข้าบัญชีของร้านค้า ตั้งแต่เวลา 17.00 น.ของวันทําการถัดไปแต่ไม่เกินเวลา 21.00 น. กรณีที่เป็นวันหยุดทําการ (เสาร์-อาทิตย์) จะดําเนินการโอนเงินให้ร้านค้าในวันทําการแรกถัดไปเช่น ร้านค้าที่รับเงินจาก App เป๋าตัง ในวันศุกร์ที่ 27 ก.ย. 62 (ซึ่งเป็นวันแรกที่เริ่มจ่ายเงินร้านค้าตามมาตรการ) จะได้รับเงินในวันจันทร์ที่ 30 ก.ย. 62 ซึ่งรวมกับยอดรายการขายของวันเสาร์ที่ 28 และวันอาทิตย์ที่ 29 ก.ย. 62 ด้วย
(2)กระเป๋า G-Wallet 2 จะตัดยอดในเวลา 23.30 น.โดย ธ.กรุงไทยจะทําการประมวลผลและทยอยโอนเงินเข้าบัญชีของร้านค้าตั้งแต่เวลาเที่ยงคืนแต่ไม่เกินเวลา 05.00 น. ของวันถัดไป โดยไม่เว้นวันหยุดทําการ (เสาร์-อาทิตย์)
ส่วนกรณีที่ร้านค้าต้องการตรวจสอบรายการแสดงการขายในแต่ละวันว่าถูกต้อง ครบถ้วนหรือไม่ สามารถเรียกดูข้อมูลได้จาก App ถุงเงิน ดังนั้นจึงขอให้ผู้ประกอบการร้านค้ามั่นใจได้ว่าได้รับเงินจากการใช้สิทธิของปชช.ที่เข้าร่วมมาตรการชิมช้อปใช้อย่างแน่นอนนอกจากการตรวจสอบรายการแสดงการขายของร้านค้าแล้ว กรมบัญชีกลางและ ธ.กรุงไทย ยังได้ดําเนินการตรวจสอบการดําเนินการของร้านค้าทุกร้านที่เข้าร่วมมาตรการด้วยหากพบว่ามีพฤติกรรมหรือการกระทําที่ผิดวัตถุประสงค์หรือส่อไปในลักษณะการทําผิดเงื่อนไขของมาตรการ จะดําเนินการระงับการจ่ายเงินไว้ก่อนจนกว่าจะตรวจสอบข้อเท็จจริงเรียบร้อย หากร้านค้ามีข้อสงสัยเกี่ยวกับการโอนเงินเข้าบัญชีร้านค้าและการใช้งาน App ถุงเงินติดต่อสอบถามธนาคารกรุงไทยโทร 02 111 1144 ตลอด 24 ชม.ทุกวัน” อธิบดีกรมบัญชีกลางกล่าว
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ เป็นประธานเปิดงานมหกรรมผ้ามัดหมี่โลกและเสวนา 2018 : สืบสานภูมิปัญญาสู่อนาคต ครั้งที่ 4
วันอังคารที่ 4 ธันวาคม 2561
รัฐมนตรีช่วยฯ ก.อุตฯ เป็นประธานเปิดงานมหกรรมผ้ามัดหมี่โลกและเสวนา 2018 : สืบสานภูมิปัญญาสู่อนาคต ครั้งที่ 4
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานมหกรรมผ้ามัดหมี่โลกและเสวนา 2018: สืบสานภูมิปัญญาสู่อนาคต (WORLD IKAT TEXTILES & SYMPOSIUM 2018: Tying Heritage for the Future) ครั้งที่ 4  ณ โรงแรมราชาวดี รีสอร์ท แอนด์ โฮเทล
ขอนแก่น : วันนี้ (4 ธันวาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานมหกรรมผ้ามัดหมี่โลกและเสวนา 2018: สืบสานภูมิปัญญาสู่อนาคต (WORLD IKAT TEXTILES & SYMPOSIUM 2018: Tying Heritage for the Future) ครั้งที่ 4 พร้อมด้วยนายภานุวัฒน์ ตริยางกรูศรี รองอธิบดีกรมส่งเสริมอุตสาหกรรม รักษาการผู้ตรวจราชการกระทรวงอุตสาหกรรม และนายจารุพันธ์ จารโยภาส รองอธิบดีกรมส่งเสริมอุตสาหกรรม เข้าร่วมงาน ซึ่งในปีนี้ประเทศไทยได้รับเกียรติเป็นเจ้าภาพจัดงาน ต่อจากประเทศอังกฤษ อินเดีย และมาเลเซีย เป็นการร่วมจัดงานโดยสมาคมการค้าส่งเสริมหัตถกรรมไทย สมาคมส่งเสริมและพัฒนาหัตถกรรมอาเซียน และจังหวัดขอนแก่น เพื่ออนุรักษ์ภูมิปัญญาผ้ามัดหมี่ ส่งเสริมและเผยแพร่ชื่อเสียงผ้ามัดหมี่ให้เป็นที่รู้จักและนิยมใช้ พร้อมทั้งยกระดับผ้าทอมือ ผ้ามัดหมี่ นํามาซึ่งการสร้างรายได้และส่งเสริมอาชีพการผลิตผ้ามัดหมี่ให้กับชุมขนอย่างสร้างสรรค์และยั่งยืน อีกทั้งเป็นการเผยแพร่และส่งเสริมให้เกิดการแลกเปลี่ยนความรู้ จากผู้เชี่ยวชาญด้านผ้ามัดหมี่จากประเทศต่าง ๆ ซึ่งเป็นการสร้างเครือข่ายผ้ามัดหมี่ให้แข็งแกร่งในระดับโลก โดยมีนายสมศักดิ์ จังตระกูล ผู้ว่าราชการจังหวัดขอนแก่น ดร.สุรภีร์ โรจนวงศ์ นายกสมาคมการค้าส่งเสริมหัตถกรรมไทย และ Mr.Edric Ong ประธานสภาหัตถกรรมโลก ภูมิภาคเอเชีย-แปซิฟิก ให้การต้อนรับ ณ โรงแรมราชาวดี รีสอร์ท แอนด์ โฮเทล
รัฐบาลไทย-ข่าวทำเนียบรัฐบาล-ผู้ช่วยปลัดฯ ประชุมพิจารณาทบทวนคำสั่งการมอบอำนาจให้ปฏิบัติราชการแทน
วันศุกร์ที่ 17 มกราคม 2563
ผู้ช่วยปลัดฯ ประชุมพิจารณาทบทวนคําสั่งการมอบอํานาจให้ปฏิบัติราชการแทน
นายเจตนิพิฐ รอดภัย ผู้ช่วยปลัดกระทรวงอุตสาหกรรม เป็นประธานในการประชุมพิจารณาทบทวนคําสั่งการมอบอํานาจให้ปฏิบัติราชการแทน
วันที่ 17 มกราคม 2563 นายเจตนิพิฐ รอดภัย ผู้ช่วยปลัดกระทรวงอุตสาหกรรม เป็นประธานในการประชุมพิจารณาทบทวนคําสั่งการมอบอํานาจให้ปฏิบัติราชการแทน โดยมีผู้อํานวยการกองต่างๆในสังกัด สปอ. เข้าร่วมประชุมฯ ณ ห้องประชุม อก.2 ชั้น 3 สปอ.
รัฐบาลไทย-ข่าวทำเนียบรัฐบาล-นายกรัฐมนตรี ยืนยันการประชุม ครม. นอกสถานที่ เพื่อพบปะประชาชนพร้อมรับฟังปัญหาและดูแลประชาชนภาคใต้ฝั่งอ่าวไทยและฝั่งอันดามัน เน้นย้ำการกำจัดขยะพลาสติกเพื่อพัฒนาเป็นไทยแลนด์ริเวียร่า
วันอังคารที่ 21 สิงหาคม 2561
นายกรัฐมนตรี ยืนยันการประชุม ครม. นอกสถานที่ เพื่อพบปะประชาชนพร้อมรับฟังปัญหาและดูแลประชาชนภาคใต้ฝั่งอ่าวไทยและฝั่งอันดามัน เน้นย้ําการกําจัดขยะพลาสติกเพื่อพัฒนาเป็นไทยแลนด์ริเวียร่า
นรม.ยืนยันให้ความสําคัญกับการแก้ปัญหาผลผลิตทางการเกษตรทุกประเภท ชื่นชมคนไทยตระหนักรู้โครงการประชารัฐ และโครงการไทยนิยมยั่งยืนมากขึ้น พร้อมเน้นการจัดสรรงบประมาณเป็นไปตามแผนและกรอบการใช้จ่าย ยึดหลักความคุ้มค่าและบูรณาการ
วันนี้ (21 พฤษภาคม 2561) เวลา 14.00 น. ณ อาคารคณะวิศวกรรมศาสตร์ สถาบันเทคโนโลยีพระจอมเกล้า เจ้าคุณทหารลาดกระบัง วิทยาเขตชุมพรเขตรอุดมศักดิ์ ตําบลชุมโค อําเภอปะทิว จังหวัดชุมพร พลเอก ประยุทธ์ จันทร์โอชา นายกรัฐมนตรี กล่าวว่า การประชุมคณะรัฐมนตรีนอกสถานที่กลุ่มจังหวัดภาคใต้ฝั่งอ่าวไทย (ชุมพร สุราษฎร์ธานี นครศรีธรรมราช พัทลุง) และกลุ่มจังหวัดภาคใต้ฝั่งอันดามัน (ระนอง พังงา กระบี่ ภูเก็ต ตรัง สตูล) เพื่อการรับฟังปัญหาและดูแลประชาชนในพื้นที่ พร้อมรับฟังข้อเสนอของภาคเอกชนซึ่งร้อยละ 80 ของโครงการที่นําเสนออยู่ในแผนแม่บทของกระทรวงคมนาคม
ทั้งนี้ การพิจารณาและพัฒนาพื้นที่ เน้นการเร่งรัดโครงการระเบียงเศรษฐกิจภาคใต้ (Southern Economic Corridor) หรือ SEC ซึ่งเป็นการสร้างมูลค่าเพิ่มทางเศรษฐกิจในทุกด้าน เพื่อให้เกิดรายได้จากความเชื่อมโยงโครงข่ายคมนาคมและการท่องเที่ยว เน้นการพัฒนาศักยภาพของพื้นที่ภายใต้กรอบยุทธศาสตร์ชาติ การจัดระเบียบต่าง ๆ โดยยึดความปลอดภัย ความสะอาด และปลอดโปร่ง มุ่งมั่นแก้ไขปัญหาขยะพลาสติกเพื่อพัฒนาเป็น “ไทยแลนด์ ริเวียร่า” ซึ่งการพัฒนาดังกล่าวเพื่อให้สอดคล้องกับเป้าหมายเชิงยุทธศาสตร์ในการเป็นเมืองท่องเที่ยว มุ่งส่งเสริมการพัฒนาใน 5 ด้านหลัก ได้แก่ 1) การเพิ่มศักยภาพการแข่งขันภาคเกษตร 2) การส่งเสริมการท่องเที่ยวที่ยั่งยืน 3) การเชื่อมโยงเส้นทางคมนาคมและศูนย์โลจิสติกส์ 4) การพัฒนาสังคมปลอดภัย คุณภาพชีวิตที่ดีและมีศักยภาพในการแข่งขัน 5) การสร้างฐานทรัพยากรธรรมชาติที่มั่นคงและมีสภาพแวดล้อมที่เหมาะสม อีกทั้งสิทธิประโยชน์และการพิจารณาจัดสัดส่วนในการลงทุนต่าง ๆ อยู่ในกรอบของคณะกรรมการส่งเสริมการลงทุน (BOI) เพื่อส่งเสริมให้เกิดการลงทุนในพื้นที่มากขึ้น
ทั้งนี้ ในส่วนของการจัดสรรงบประมาณยังคงเป็นไปตามแผนงานและกรอบการใช้จ่ายที่เน้นความคุ้มค่าและบูรณาการ หากมีงบประมาณเพียงพอก็สามารถดําเนินการได้ แต่หากยังไม่สอดคล้องกับแผนก็ต้องมีการหารือและพิจารณาร่วมกันอีกครั้ง โดยรัฐบาลดําเนินการทุกอย่างด้วยความรอบคอบ โดยคํานึงถึงประโยชน์ที่ประชาชนจะได้รับเป็นสิ่งสําคัญ และในส่วนของมาตรการการดูแลช่วยเหลือเกษตรกรนั้น รัฐบาลให้ความสําคัญกับผลผลิตทางการเกษตรทุกประเภท ได้แก่ ข้าว ยางพารา ปาล์ม อ้อย ข้าวโพด มันสําปะหลัง โดยรัฐบาลมีแนวทางการดูแลแก้ไขปัญหาราคาพืชผลทางการเกษตร จัดให้มีคณะกรรมการตรวจสอบ Big Data วิเคราะห์ข้อมูลการเกษตรทั้งในเชิ่งพื้นที่และปริมาณ รวมทั้งการหามาตรการในการดําเนินการแก้ไข เพื่อเป็นการเตรียมความพร้อมในการรองรับกฎกติกา และมาตรฐานของนานาชาติด้วย โอกาสนี้ นายกรัฐมนตรีแสดงความชื่นชมที่คนไทยส่วนใหญ่มีความตระหนักรู้ และเข้าใจในการดําเนินงานตามโครงการประชารัฐ โครงการไทยนิยมยั่งยืนมากขึ้น ซึ่งโครงการดังกล่าวมีความก้าวหน้าต่อเนื่องมาตามลําดับ
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-การทางพิเศษแห่งประเทศไทยเบี่ยงการจราจรทางพิเศษบูรพาวิถี เพื่อปรับปรุงโครงเหล็กและติดตั้งป้ายเปลี่ยนข้อความได้ (VMS) ระหว่างวันที่ 21 - 25 ธันวาคม 2560
วันจันทร์ที่ 25 ธันวาคม 2560
การทางพิเศษแห่งประเทศไทยเบี่ยงการจราจรทางพิเศษบูรพาวิถี เพื่อปรับปรุงโครงเหล็กและติดตั้งป้ายเปลี่ยนข้อความได้ (VMS) ระหว่างวันที่ 21 - 25 ธันวาคม 2560
การทางพิเศษแห่งประเทศไทย (กทพ.) กระทรวงคมนาคม ดําเนินการปรับปรุงโครงเหล็กและติดตั้งป้ายปรับเปลี่ยนข้อความได้ (VMS) บนทางพิเศษบูรพาวิถี จึงมีความจําเป็นต้องเบี่ยงและปิดการจราจรบางช่วง ระหว่างวันที่ 21 - 25 ธันวาคม 2560 โดยมีรายละเอียด ดังนี้
- วันพฤหัสบดีที่ 21 ธันวาคม 2560 เวลา 22.00 - 04.00 น. ปิดช่องจราจร 2 ช่อง บริเวณ กม. 13+000 ขาออก
- วันศุกร์ที่ 22 ธันวาคม 2560 เวลา 09.00 - 16.00 น. ปิดช่องจราจร 1 ช่อง บริเวณ กม. 4+300 ขาออก และเวลา 22.00 - 04.00 น. (ของวันรุ่งขึ้น) ปิดช่องจราจร 2 ช่อง ในบริเวณเดียวกัน
- วันเสาร์ที่ 23 ธันวาคม 2560 เวลา 09.00 - 16.00 น. ปิดช่องจราจร 1 ช่อง บริเวณ กม. 32+500 ขาเข้า และเวลา 22.00 - 04.00 น. (ของวันรุ่งขึ้น) ปิดช่องจราจร 2 ช่อง บริเวณ กม. 3+085 ขาเข้า
- วันอาทิตย์ที่ 24 ธันวาคม 2560 เวลา 09.00 - 16.00 น. ปิดช่องจราจร 1 ช่อง บริเวณ กม. 51+200 ขาเข้า และเวลา 22.00 - 04.00 น. (ของวันรุ่งขึ้น) ปิดช่องจราจร 2 ช่อง บริเวณ กม. 30+500 ขาออก
- วันจันทร์ที่ 25 ธันวาคม 2560 เวลา 09.00 - 16.00 น. ปิดช่องจราจร 1 ช่อง บริเวณ กม. 51+200 ขาเข้า และเวลา 22.00 - 04.00 น. (ของวันรุ่งขึ้น) ปิดช่องจราจร 2 ช่อง ในบริเวณเดียวกัน
ทั้งนี้ ระหว่างการปรับปรุงโครงเหล็กและติดตั้งป้าย VMS อาจต้องหยุดการจราจรเป็นระยะ เพื่อความปลอดภัยของผู้ใช้ทาง ซึ่ง กทพ. ได้ติดตั้งป้ายเตือน ไฟสัญญาณ ป้ายประชาสัมพันธ์การเบี่ยงจราจร และไฟวับวาบ เพื่อให้สัญญาณแก่ผู้ใช้ทางทราบ
กทพ. ขออภัยในความไม่สะดวกมา ณ โอกาสนี้ และขอความร่วมมือผู้ใช้เส้นทางบริเวณดังกล่าวโปรดสังเกตป้ายเตือน สัญญาณไฟจราจร และปฏิบัติตามเครื่องหมายจราจรอย่างเคร่งครัด หากมีข้อร้องเรียน แจ้งเหตุ หรือข้อเสนอแนะ สามารถแจ้งได้ที่ ศูนย์บริการข้อมูลผู้ใช้ทางพิเศษ EXAT Call Center โทรศัพท์ 1543 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ยุติธรรม” ประชุมคณะกรรมการพัฒนาการบริหารงานยุติธรรมแห่งชาติ
วันอังคารที่ 25 ธันวาคม 2561
“ยุติธรรม” ประชุมคณะกรรมการพัฒนาการบริหารงานยุติธรรมแห่งชาติ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๕/๒๕๖๑
ในวันจันทร์ที่ ๒๔ ธันวาคม ๒๕๖๑ เวลา ๑๐.๓๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม เป็นประธานการประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๕/๒๕๖๑ โดยที่ประชุมรับทราบรายงานความคืบหน้าการดําเนินงานตามแผนการปฏิรูปประเทศ ด้านกระบวนการยุติธรรม ภายใต้กรอบการขับเคลื่อนภารกิจของคณะกรรมการ กพยช. และพิจารณาแผนการประชุมคณะกรรมการพัฒนาการบริหารงานยุติธรรมแห่งชาติ ประจําปีงบประมาณ ๒๕๖๒ เพื่อเป็นกรอบการดําเนินงานให้แก่คณะอนุกรรมการภายใต้ กพยช. จํานวน ๘ คณะ ประกอบด้วย คณะอนุกรรมการประสานและพัฒนาระบบงานยุติธรรม คณะอนุกรรมการพัฒนากฎหมายและการบังคับใช้ คณะอนุกรรมการพัฒนาและส่งเสริมการวิจัยในกระบวนการยุติธรรม คณะอนุกรรมการพัฒนาความรู้และส่งเสริมคุณธรรมแก่บุคลากรในงานยุติธรรม คณะอนุกรรมการพัฒนาระบบเทคโนโลยีสารสนเทศกระบวนการยุติธรรม คณะอนุกรรมการกําหนดยุทธศาสตร์และแผนงานในการเตรียมความพร้อมและรองรับการจัดตั้งศาลชั้นต้น แผนกคดีในศาลยุติธรรม และคณะอนุกรรมการปฏิรูปตัวชี้วัดประสิทธิภาพกระบวนการยุติธรรมทางอาญา
ทั้งนี้ เพื่อให้การขับเคลื่อนและติดตามผลการดําเนินงานตามมติ กพยช. เป็นไปอย่างต่อเนื่องและเกิดผลเป็นรูปธรรมได้กําหนดเป้าหมายและวาระการประชุม กพยช. ประจําปีงบประมาณ ๒๕๖๒ จํานวน ๕ ครั้ง โดยที่ประชุมมีมติเห็นชอบในหลักการ และมอบหมายให้ฝ่ายเลขานุการนําข้อเสนอแนะ เพื่อไปดําเนินการพัฒนาปรับปรุงแก้ไขให้เกิดผลอย่างเป็นรูปธรรม อาทิ
๑. ประเด็นด้านเทคโนโลยีสารสนเทศที่เกี่ยวข้องกับกระบวนการยุติธรรม ควรศึกษาและตรวจสอบเงื่อนไขในพระราชบัญญัติคุ้มครองข้อมูลส่วนบุคคล พ.ศ. .... พระราชบัญญัติว่าด้วยการกระทําความผิด เกี่ยวกับคอมพิวเตอร์ และพระราชบัญญัติการรักษาความมั่นคง ปลอดภัยไซเบอร์ โดยกําหนดและวางมาตรการในการดําเนินงานให้ชัดเจน เพื่อไม่ให้เกิดการกระทําผิดกฎหมายหรือการละเมิดสิทธิของประชาชน
๒. ประเด็นกระบวนการยุติธรรมทางเลือก การไกล่เกลี่ยระงับข้อพิพาท โดยอาศัยความร่วมมือระหว่างหน่วยงานที่เกี่ยวข้อง อาทิ สถาบันอนุญาโตตุลาการ ตํารวจ หน่วยงานทางปกครอง เป็นต้นและพิจารณากําหนดแนวทางหรือบทลงโทษที่เหมาะสม ในกรณีที่หากมีผู้ฝ่าฝืนการไกล่เกลี่ยฯ
และ ๓. ประเด็นการนําเสนอข้อมูลและการประชาสัมพันธ์ ที่ส่งผลต่อกระบวนการยุติธรรม อาทิ กรณีที่บุคลากรของกระบวนการยุติธรรม แสดงความคิดเห็นหรือสื่อสารข้อมูลในช่องทางต่างๆ นั้น เป็นการชี้นํา หรือละเมิดสิทธิหรือไม่ และควรกําหนดมาตรการหรือแนวทางการสื่อสารเกี่ยวกับข้อเท็จจริงให้ถูกต้องและรวดเร็วยิ่งขึ้น
ดังนั้น จึงควรมีการศึกษาหารือในเบื้องต้นถึงแนวทางพัฒนาการดําเนินการแบบบูรณาการ เพื่อให้การดําเนินงานอํานวยความยุติธรรมให้เป็นไปอย่างเข็มแข็งและครอบคลุมในทุกมิติ